Publication: Magyar Közlöny
Issue: MK-2004-196 (Year: 2004, Number: 196)
Era: 2004-2010
Section: 2. számú melléklet 25/2004. (XII. 20.) KvVM rendelethez
Paragraph Index: 221

b) a számítási útszakaszon belül meghatározott útszakaszokra, mindhárom akusztikai jármûkategóriára érvényes a következõ: Q/v < 43 ahol Q jármû/óra az adott akusztikai jármûkategóriához tartozó forgalomnagyság; v km/óra az adott akusztikai jármûkategóriához rendelt mértékadó sebesség. 2.2 A számítás a közúti forgalomból (beleértve a városi kötöttpályás közlekedést is) adódó, az észlelési pontra vonatkozó egyenértékû A-hangnyomásszintet adja eredményül. A számítás a mértékadó sebesség 20-130 km/óra közötti tartományában, a forgalomnagyságnak a gyakorlatban megvalósuló minden értékére elvégezhetõ. 2.3 A számítás során a rendelkezésre álló forgalmi adatok (Q és v) térbeli és idõbeli felbontásához illeszkedõ módon alkalmazni kell a szakaszokra bontás módszerét. 2.4 Ha a számítás kiindulási adata az éves átlagos napi forgalomnagyság (ÁNF jármûkategóriánként, napszakonként, a 4. pont szerint), akkor nem lehetséges figyelembe venni a keresztezõdés hatását, vagy a forgalom napi menete hatását, mivel nem lehet a kiindulási adatnál finomabb út- és idõszakasz-felbontást alkalmazni. Az útszakasz ilyenkor jellemzõen az ÁNF-adat érvényességi szakasza által van adva, az idõszakasz pedig 1 óra. A számítás közbülsõ eredményeként adódó, (napszakonként) 1 órás idõtartamra vonatkozó egyenértékû A-hangnyomásszint egyben a kérdéses napszakra vonatkozó megítélési idõre is érvényes lesz, mivel az ÁNF-adat jelen elõírás szerinti alkalmazásában az adott napszak (napközben, este, éjjel) minden egyes órájához azonos forgalomnagyság tartozik. 3. A számítás menete 3.1 Általános elõírások 3.1.1 A számítás során figyelembe kell venni az összes olyan közutat és villamos vágányt, amelynek a forgalma befolyásolhatja a végeredményt. 3.1.2 Az egyes közút(ak), vágány(ok)) számítási szakaszát(szakaszait) meghatározva el kell végezni a közút(ak) (vágány(ok)) összes akusztikai középvonalának a szakaszokra bontását. 3.1.3 Ha a felhasznált forgalmi adatok idõfüggése indokolja, akkor el kell végezni az egyes érintett útszakaszokra nézve az idõszakaszokra bontást is (például, ha keresztezõdés hatását kívánjuk figyelembe venni). A szakaszokra bontást a szakaszok fogalmának meghatározásánál ismertetett feltételek megtartásával kell elvégezni. 3.1.4 Az út- és idõszakaszokra egyenként kell meghatározni a megítélési pontban számított egyenértékû A-hangnyomásszinteket. A számítási eljárás mindegyik út- és idõszakaszra nézve azonos. A meghatározott adatokból az eredõ zajszintet több lépcsõben kell képezni, a következõk szerint. 3.2 A g-edik 1 órás idõtartamra vonatkozó számított egyenértékû A-hangnyomásszint meghatározása A g-edik 1 órás idõtartamra vonatkozó számított egyenértékû A-hangnyomásszint meghatározása az alábbi pontok alapján történik. 3.2.1 A t-edik idõszakaszra és j-edik útszakaszra vonatkozó egyenértékû A-hangnyomásszint meghatározása 3.2.1.1 Az egyes útszakaszokhoz tartozó vonatkoztatási egyenértékû A-hangnyomásszintet a vonatkoztatási távolságban [a g-edik órán belül, az s-edik számítási útszakaszhoz tartozó, jedik út- és t-edik idõszakasz esetén az LAeq(7,5)g,s,t,j mennyiséget] az útszakaszra megállapított (Q és v) forgalmi adatokból kell meghatározni a 4. pont szerint. Ha a zajszámító programban kiinduló adatként a 25 m-es egyenértékû A-hangnyomásszintet alkalmazzák, akkor azt az LAeq(7,5)g,s,t,j mennyiségbõl a következõ összefüggéssel kell számítani:       + = 5,7 lg ) 5,7 ( L ) ( L j,t,s,g Aeq j,t,s, g Aeq 3.2.1.2 Adott számítási pontban az egyes útszakaszokhoz tartozó számított egyenértékû A-hangnyomásszintet [a g-edik órán belül, az s-edik számítási útszakaszhoz tartozó, j-edik útés t-edik idõszakasz esetén az LAeq(d,h)g,s,t,j mennyiséget] az útszakaszra már kiszámított LAeq(7,5)g,s,t,j vonatkoztatási egyenértékû A-hangnyomásszintbõl a 7. számú melléklet szerinti zajterjedés-számítással kell meghatározni. 3.2.2 Az s-edik számítási útszakaszhoz tartozó, t-edik idõszakaszra vonatkozó eredõ számított egyenértékû A-hangnyomásszint A g-edik órán belül, az s-edik számítási útszakaszhoz és a t-edik idõszakaszhoz tartozó eredõ számított egyenértékû A-hangnyomásszintet a számítási pontban a következõ összefüggéssel kell meghatározni (összesen n darab szakasz van): ∑= = n j

Source: https://magyarkozlony.hu/hivatalos-lapok/a09b520b152ff40014442cc8c0605c0866b18323/dokumentumok/d4e8ffba3cf196ee305b34ce8acde34e0c593c3b/letoltes